smcproject/ml-wiki-sentences huggingface dataset:
ഈ വനമേഖലയിൽ 2,200 മൈൽ (3,500 കിലോമീറ്റർ) നീളത്തിലുള്ള നദികളും അരുവികളും (1,367 മൈൽ (2,200 കിലോമീറ്റർ) നീളത്തിൽ ട്രൌട്ടുകളാൽ സമ്പന്നമായ അരുവികൾ ഉൾപ്പെടെ) ഉൾപ്പെടുന്നു.
450 മൈലിലധികം (720 കിലോമീറ്റർ) നീളത്തിൽ കാൽനടയാത്രാ പാതകളും മറ്റു വിനോദയാത്രാ നടത്താരകളും 1,600 മൈൽ (2,600 കിലോമീറ്റർ) നീളത്തിൽ റോഡുകളും ഇവിടെയുണ്ട്.
ചാറ്റൂഗാ നദിക്കും ചട്ടഹൂച്ചി നദിയുടെ ഉറവിടങ്ങൾക്കുംപുറമേ, അതിൻറെ അതിർത്തിക്കുള്ളിലെ പ്രകൃതിദത്ത ആകർഷണങ്ങളിൽ 2,174 മൈൽ (3,499 കിലോമീറ്റർ) നീളത്തിലുള്ള അപ്പാലാച്ചിയൻ ട്രയലിന്റെ തുടക്കം, ജോർജിയയിലെ അത്യുന്നതം, ബ്രാസ്‌ടൗൺ ബാൽഡ്, അന്ന റൂബി വെള്ളച്ചാട്ടം എന്നിവയും ഉൾപ്പെടുന്നു.
ദേശീയ വനസംരക്ഷണ സംവിധാനത്തിന്റെ ഭാഗമായ പത്ത് വന്യതകളും ചട്ടഹൂച്ചിയിൽ ഉൾപ്പെടുന്നു.
അവയെല്ലാം നിയന്ത്രിക്കുന്നത് യുണൈറ്റഡ് സ്റ്റേറ്റ്സ് ഫോറസ്റ്റ് സർവീസാണ് .
താഴെ സൂചിപ്പിച്ചിരിക്കുന്നതുപോലെ ഈ വന്യതകളുടെ ഭാഗങ്ങൾ ചട്ടഹൂച്ചി ദേശീയ വനത്തിന് പുറത്തേയ്ക്കും വ്യാപിക്കുന്നു.
ഈ വന്യതകൾ ഇവയാണ്: ബിഗ് ഫ്രോഗ് വൈൽഡേർനസ് ( ടെന്നസിയിലെ ചെറോക്കി ദേശീയവനം, ജോർജിയിയലെ ചട്ടഹൂച്ചി ദേശീയവനം എന്നിവ).
ബ്ലഡ് മൌണ്ടൻ വൈൽഡേർനസ് ബ്രാസ്ടൌൺ വൈൽഡേർനസ്.
കൊഹൂട്ട വൈൽഡേർനസ് (ജോർജിയയിലെ ചട്ടഹൂച്ചി ദേശീയവനം, ടെന്നസിയിലെ ചെറോക്കി ദേശീയവനം എന്നിവ).
എല്ലിക്കോട്ട് റോക്ക് വൈൽഡേർനസ് (വടക്കൻ കരോലിനയിലെ നൻറഹാലാ ദേശീയവനം, തെക്കൻ കരോലിനയിലെ സംറ്റർ ദേശീയവനം, ജോർജിയിയലെ ചട്ടഹൂച്ചി ദേശീയവനം എന്നിവ ഉൾപ്പെടുന്നത്).
മാർക്ക് ട്രെയിൽ വൈൽഡേർനസ്.
റാവൻ ക്ലിഫ്സ് വൈൽഡേർനസ്.
റിച്ച് മൌണ്ടൻ വൈൽഡേർനസ്.
തെക്കൻ നൻറഹാലാ വൈൽഡേർനസ് (Chattahoochee NF in Georgia and Nantahala NF in North Carolina) ട്രൈ മൌണ്ടൻ വൈൽഡേർനസ് അവലംബം ↑ ↑
ചട്ടി ചുറ്റികത്തലയൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Sphyrna_zygaena
കടൽ വാസിയായ ഒരു മൽസ്യമാണ് ചട്ടി ചുറ്റികത്തലയൻ സ്രാവ് അഥവാ Smooth Hammerhead (Round-headed Hammerhead ).
( ശാസ്ത്രീയനാമം : Sphyrna zygaena ) .
ഒരു പ്രസവത്തിൽ 20 മുതൽ 50 കുട്ടികൾ വരെ ഉണ്ടാകുന്നു .
10 മുതൽ 11 മാസം വരെ ആണ് ഗർഭ കാലം .
ജനന സമയത്തു കുഞ്ഞു ചട്ടി ചുറ്റികത്തലയൻ സ്രാവുകൾക്ക് 50–61 വരെ നീളം കാണും.
അവലംബം പുറത്തേക്കുള്ള കണ്ണികൾ Sphyrna zygaena എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sphyrna zygaena at Shark-references.com ഇതും കാണുക
ചട്ടയും മുണ്ടും ഇംഗ്ലീഷ് വിലാസം https://ml.wikipedia.org/wiki/Chatta
ഒരു പരമ്പരാഗത ക്രൈസ്തവ വേഷമാണ് ചട്ടയും മുണ്ടും .
ആരക്കുഴയിലെ പയ്യപ്പിള്ളി പാലയ്ക്കാപ്പിള്ളി നസ്രാണി തറവാട്ടിൽ ഒരു വിവാഹാഘോഷ വേളയിൽ നടന്ന മാർഗ്ഗംകളി.
കേരളത്തിലെ സിറിയൻ ക്രിസ്ത്യൻ സ്ത്രീകളാണ് ചട്ട എന്നറിയപ്പെടുന്ന പ്രത്യേകതരം കുപ്പായം ധരിക്കാറുണ്ടായിരുന്നത്.
വെള്ളത്തുണി കൊണ്ടാണ് ചട്ട തയ്ക്കുന്നത്.
വെളുത്ത ഒറ്റമുണ്ടാണ്  ചട്ടയോടൊപ്പം ഉപയോഗിക്കുന്നത്.
ഇത് പുറകിൽ വിശറിപോലെ ഞൊറിയിട്ട് ഉടുക്കുന്നു.
പഴയകാലത്ത് വിവാഹവസ്ത്രവും ചട്ടയും മുണ്ടുമായിരുന്നു .
പിന്നീട് പലതരം വിവാഹവസ്ത്രങ്ങൾ പ്രചാരത്തിൽ വരികയും ചട്ടയും മുണ്ടും ഒഴിവാക്കുകയും ചെയ്തു.
പുതിയ തലമുറ പരമ്പരാഗത ആചാരങ്ങൾ തിരികെ സ്വീകരിക്കുന്നതിന്റെ ഭാഗമായി ഇപ്പോൾ വിവാഹച്ചടങ്ങുകളിൽ ചട്ടയും മുണ്ടും വീണ്ടും ഉപയോഗിച്ചുകാണുന്നുണ്ട് .
കൂടാതെ, ചില സവിശേഷ ചടങ്ങുകളിലും ഇത്തരം വേഷം കാണാം .
പഞ്ചായത്ത് പ്രസിഡന്റ് ഇട്ടുണ്ണനും ചേട്ടത്തിയും.
കാർട്ടൂണിൽ
ബോബനും മോളിയും എന്ന ഹാസ്യചിത്രകഥയിലെ ചേട്ടത്തിയുടെ വേഷം ചട്ടയും മുണ്ടും ആണ്.
ഈ കാർട്ടൂൺ രൂപപ്പെടുന്ന കാലത്ത് കേരളത്തിൽ നസ്രാണി വനിതകളുടെ ഇടയിൽ പ്രചാരത്തിലുണ്ടായിരുന്ന  വസ്ത്രമായിരുന്നു ഇത്.
കലാരൂപത്തിൽ
കേരളത്തിലെ മാർത്തോമാ നസ്രാണികളുടെ ഒരു സംഘനൃത്തമായ മാർഗ്ഗംകളിയിൽ വനിതകൾ ചട്ടയും മുണ്ടും ധരിച്ചാണ് രംഗത്തെത്തുന്നത്.
അവലംബം ↑ |manoramaonline.com ↑ |ovsonline.in_തുണിയുടുത്ത് പെണ്ണ്കെട്ടരുതോ?
↑ |manoramaonline ↑ |mangalam ↑ |dailyhunt.in_Mathrubhumi_epaper
ചട്ടിക്കളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കണ്ണൂർ ജില്ലയിലെ ഗ്രാമപ്രദേശങ്ങളിലെ  ഉത്സവങ്ങളോടനുബന്ധിച്ച് നടക്കാറുള്ള പണം വച്ചുള്ള ഒരു കളിയാണ് ചട്ടിക്കളി കളിയുടെ രീതി
പോലീസ് ആക്റ്റ് പ്രകാരം നിരോധിക്കപ്പെട്ട കളിയാണെങ്കിലും തെയ്യം , കളിയാട്ടം , മറത്തുകളി ,തുടങ്ങിയ ആഘോഷങ്ങൾ നടക്കുന്ന സ്ഥലങ്ങളിലെല്ലാം രഹസ്യമായി ചട്ടികളി നടക്കാറുണ്ടായിരുന്നു.
അമ്പലങ്ങളോടനുബന്ധിച്ച ചന്തകൾ ഉത്സവങ്ങൾക്ക് ലേലം നടത്തുന്ന അവസരങ്ങളിൽ ചട്ടികളിയുടെ അവകാശവും ലേലത്തിൽ ഉൾപ്പെടുത്താറുണ്ട്.
തണ്ടും കൈയൂക്കും ഉള്ള മൂന്നോ നാലോ പേർ ചേർന്നതായിരിക്കും ചട്ടിക്കളി നടത്തിപ്പു സംഘം.
ഇത്തരത്തിലുള്ള നിരവധി സംഘങ്ങൾ ചിലപ്പോൾ ഉണ്ടാവാറുണ്ട്.
ചട്ടിക്കളിയുടെ അവസാനം അടിപിടിയിലാണു അവസാനിക്കാറ്.
ആറു കളങ്ങൾ  വിവിധ നിറങ്ങളിൽ അടയാളപ്പെടുത്തിയ വലിയ ഉറുമാൽ നിലത്ത് വിരിക്കും.
ഒന്നു മുതൽ ആറു വരെ നമ്പറുകൾ കളത്തിൽ ഒരോന്നിലും ആയി വരച്ചു ചേർത്തിരിക്കും.
ചിലപ്പോൾ നമ്പറുകൾക്ക് പകരം ശീട്ടുകളിലെ ആഡ്യൻ, ഡയമണ്ട്, ക്ലാവർ , ഇസ്പേട്, ചന്ദ്രൻ,നക്ഷത്രം എന്നീ ചിഹ്നങ്ങളും ഉപയോഗിക്കാറുണ്ട്.
കളിമണ്ണുകൊണ്ടോ മരം കൊണ്ടോ നിർമ്മിച്ചിരിക്കുന്ന സമചതുരക്കട്ടയുടെ വശങ്ങളിൽ ആറു നമ്പറുകളോ കുത്തുകളൊ ചിഹ്നങ്ങളൊ വരച്ച് ചേർത്തിരിക്കും.
ഈ സമചതുരകട്ട ഉണ്ട എന്ന പേരിൽ അറിയപ്പെടുന്നു.
കളിക്കാർ ഉരുളിപോലെ വായ വീതിയുള്ള മൺചട്ടി കൈയിൽ കരുതീട്ടുണ്ടാകും.
ചതുരക്കട്ട ചട്ടിയിൽ ഇട്ട്  ചുഴറ്റി പെട്ടെന്ന് നിശ്ചലമാക്കും.
അപ്പോൾ  ചതുരക്കട്ടയുടെ ഏതു നമ്പറാണു മുകളിൽ വരിക എന്നു  മുങ്കൂട്ടി  കാശ് പന്തയം വെച്ച് പ്രവചിക്കുന്നതാണു കളി.
പ്രവചനം വായകൊണ്ട് പറയുകയല്ല ചെയ്യേണ്ടത്.
ഉറുമാലിലെ ഉദ്ദേശിക്കുന്ന നമ്പറിൽ, ചിഹ്നത്തിനു മുകളിൽ ഇഷ്ടമുള്ള പണം പന്തയമായി ഇടണം.
ഉണ്ട ഉരുട്ടി  ചട്ടി നിശ്ചലമാകുമ്പോൾ ഏതു നമ്പറാണോ ചതുരകട്ട കാണിക്കുന്നത് ആ നമ്പറിൽ പണം വെച്ചവർക്കെല്ലാം ചട്ടി ഉടമ  നേരത്തെ നിശ്ചയിച്ച പ്രകാരം വെച്ചതിന്റെ നാലോ ആറോ ഇരട്ടി തുക നൽകണം.
അല്ലാത്ത കളങ്ങളിൽ വെച്ച പണമെല്ലാം ചട്ടി ഉടമകൾക്കുള്ളതാണ.
പണം നഷ്ടപ്പെടാതിരിക്കാനുള്ള സൂത്രങ്ങളെല്ലാം ചട്ടി ഉടമയും കൂട്ടാളികളും ചേർന്ന്  ഒപ്പിക്കും.
അതിനിടയിൽ വിളക്ക് ഊതലും,  പണം വാരലും ,ചട്ടിപൊളിക്കലും കയ്യേറ്റവും ഒക്കെയായി കളി അവസാനം ബഹളത്തിൽ അവസാനിക്കും.
ചട്ടിപ്പത്തിരി Chatti Pathiri Chatti Pathiri
മലബാറിലെ ഒരു പലഹാരമാണ് ചട്ടിപ്പത്തിരി .
ആദ്യമായി മൈദ മാവ് നന്നായി കുഴച്ചു  നേരിയതാക്കി ചപ്പാത്തി പോലെ പരത്തി ചുട്ടെടുക്കുക.
പൊള്ളിക്കാതെ കുറഞ്ഞ തീയിൽ വേണം ചുട്ടെടുക്കാൻ.
12 എണ്ണം ചുട്ടെടുക്കാം.
ശേഷം 8 കോഴി മുട്ട എടുത്ത് പൊട്ടിച്ചു ഒരു പത്രത്തിൽ ഒഴിക്കുക.
ഏലക്ക പൊടിച്ചത്, 4 സ്പൂൺ പഞ്ചസാര എന്നിവ  ചേർത്തു ഒരു ഫ്രൈയിങ്ങ് പാനിൽ ഒഴിച്ചു ചിക്കിയെടുക്കുക.
അതിനു ശേഷം കസ്ക്കസ് നന്നായി കഴുകി വറുത്തെടുക്കുക.
അതിനുശേഷം 4 കോഴിമുട്ട, തേങ്ങപാൽ , പഞ്ചസാര അല്പം ഏലക്കാപൊടി എന്നിവ ചേർത്തു നന്നായി ഇളക്കുക.
പാകമാക്കി വെച്ച പത്തിരി കൊള്ളാൻ മാത്രം വലിപ്പമുള്ള ഒരു പാത്രം എടുക്കുക.
അതിലേക്ക് 3 സ്പൂൺ നെയ്യ് ചേർക്കുക.
അണ്ടിപ്പരിപ്പ്, മുന്തിരി എന്നിവ വറുത്തെടുക്കുക.
ശേഷം ഒരു പത്തിരി എടുത്തു നേരത്തെ ഉണ്ടാക്കി വച്ച മിശ്രതത്തിൽ മുക്കി പത്രത്തിൽ വക്കുക.
മുകളിൽ വറുത്തു വച്ച കസ്ക്കസ്, ചിക്കി  വച്ച കോഴിമുട്ട, അണ്ടിപ്പരിപ്പ്, മുന്തിരി  എന്നിവ ഇടുക.
ശേഷം മുകളിൽ വേറെ പത്തിരി വയ്ക്കുക.
ഇതേപോലെ എല്ലാ പത്തിരിയിലും ചെയ്യുക.
12 പത്തിരിയിലും ചെയ്തു കഴിഞ്ഞാൽ ബാക്കി വന്ന മിശ്രിതം മുകളിലൂടെ ഒഴിച്ചു കൊടുക്കാം.
അണ്ടിപ്പരിപ്പ് , മുന്തിരി , കസ്ക്കസ് എന്നിവ വച്ചു ഡെക്കറെറ്റ് ചെയ്‌തു അടച്ചു വെച്ച് കുറഞ്ഞ തീയിൽ വേവിക്കുക.
പാകമയതിനു ശേഷം മുറിച്ച്‌ എടുക്കാം.
ചിത്രശാല ചട്ടിപ്പത്തിരി കഷണങ്ങൾ ചട്ടിപ്പത്തിരി കഷണം മുറിച്ചത് അവലംബം
ചട്ടമ്പിക്കവല ഇംഗ്ലീഷ് വിലാസം https://ml.wikipedia.org/wiki/Chattambikkavala
ശീകുമാർ പ്രൊഡക്ഷൻസിന്റെ ബാനറിൽ പി. സുബ്രഹ്മണ്യം നിർമിച്ച മലയാളചലച്ചിത്രമാണ് ചട്ടമ്പിക്കവല .
എ കുമാരസ്വമി ആൻഡ് കമ്പനി വിതരണം ചെയ്ത ഈ ചിത്രം 1969 ഒക്ടോബർ 8-ന് കേരളത്തിൽ പ്രദർശനം തുടങ്ങി.
അഭിനേതാക്കൾ സത്യൻ ശ്രീവിദ്യ തിക്കുറിശ്ശി സുകുമാരൻ നായർ കെ.പി. ഉമ്മർ എസ്.പി. പിള്ള ബഹദൂർ ജോസ് പ്രകാശ് കാലയ്ക്കൽ കുമാരൻ ഫരീദ് മണി കരമന ഭാസി ശാന്തി മീന വസന്ത സരസമ്മ കെ. അന്നമ്മ.
പിന്നണിഗായകർ കെ.ജെ. യേശുദാസ് എൽ.ആർ. ഈശ്വരി പി. ജയചന്ദ്രൻ പി. ലീല എസ്. ജാനകി ജ്ഞാനസ്കന്ദൻ.
അണിയറപ്രവർത്തകർ നിർമ്മാണം - പി സുബ്രഹ്മണ്യം സംവിധാനം - എൻ ശങ്കരൻ നായർ സംഗീതം - ബി എ ചിദംബരനാഥ് ഗാനരചന - ഒ എൻ വി കുറുപ്പ് ബാനർ - ശ്രീകുമാർ പ്രൊഡക്ഷൻസ് വിതരണം - എ കുമാരസ്വാമി റിലീസ് കഥ, തിരക്കഥ, സംഭാഷണം - മുട്ടത്തു വർക്കി ചിത്രസംയോജനം - ഗോപാലകൃഷ്ണൻ കലാസംവിധാനം - പി കെ ആചാരി ഛായഗ്രഹണം - ഇ എൻ സി നായർ.
ഗാനങ്ങൾ സംഗീതം - ബി.എ. ചിദംബരനാഥ് ഗനരചന - ഒ.എൻ.വി. കുറുപ്പ് ക്ര.
ഗാനം ആലാപനം 1 അന്തിമലർക്കിളി കൂടണഞ്ഞു കെ ജെ യേശുദാസ്, എസ് ജാനകി 2 അഞ്ജനക്കുളിർനീലവിണ്ണിലെ കെ ജെ യേശുദാസ്, എസ് ജാനകി 3 മയില്പീലി മിഴികളിൽ കെ ജെ യേശുദാസ്, എസ് ജാനകി 4 ഒരുഹൃദയത്തളികയിൽ പി ജയചന്ദ്രൻ, പി ലീല 5 ഒരു മുറിമീശക്കാരൻ ജ്ഞാനസ്കന്ദൻ, എൽ ആർ ഈശ്വരി.
അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് ചട്ടമ്പിക്കവല മലയാളം മൂവി ഡേറ്റാബേസിൽ നിന്ന് ചട്ടമ്പിക്കവല
ചട്ടാഹൂച്ചീ നദി
അലബാമയുടെ തെക്കൻ പകുതി, ജോർജിയൻ അതിർത്തി, അതുപോലെതന്നെ ഫ്ലോറിഡ അതിർത്തിയുടെ ഭാഗം എന്നിവിടങ്ങളിൽനിന്നു രൂപംകൊള്ളുന്ന ഒരു നദിയാണ് ചട്ടാഹൂച്ചീ നദി .
ഫ്ലോറിഡയിൽനിന്ന് ഗൾഫ് ഓഫ് മെക്സിക്കോയിലെ അപ്പലാച്ചിക്കോള ഉൾക്കടലിൽ പതിക്കുന്നതും ചട്ടാഹൂച്ചീ, ഫ്ലിന്റ് നദികളുടെ സംഗമത്താൽ രൂപംകൊണ്ടതുമായ താരമ്യേന ചെറിയ നദിയായ അപ്പലാച്ചിക്കോള നദി യുടെ ഒരു ഉപനദിയാണിത്.
ഈ നദിയുടെ ആകെനീളം 430 മൈലാണ് (690 കിലോമീറ്റർ).
ചട്ടാഹൂച്ചീ, ഫ്ലിന്റ്, അപ്പലാച്ചിക്കോള നദികൾ ചേർന്നു രൂപംകൊള്ളുന്നതാണ് അപ്പലാച്ചിക്കോള-ചട്ടാഹൂച്ചീ-ഫ്ലിന്റ് നദീതടം (ACF റിവർ ബേസിൻ എന്ന ചുരുക്കപ്പേരിൽ അറിയപ്പെടുന്നു).
AFC യുടെ ഡ്രെയിനേജ് ബേസിന്റെ മുഖ്യ ഭാഗം ചട്ടാഹൂച്ചി കയ്യാളുന്നു.
ചട്ടാഹൂച്ചീ നദിയുടെ ഉറവിടം സ്ഥിതിചെയ്യുന്നത് അപ്പലേച്ചിയൻ മലനിരകളുടെ ഒരു ഉപശ്രേണിയായ ബ്ലൂ റിഡ്ജ് മലനിരകളിൽ , യൂണിയൻ കൌണ്ടിയുടെ തെക്കുകിഴക്കേ മൂലയിലായി,  ജാക്സ് നോബിന്റെ തെക്കുകിഴക്കൻ താഴ്വരയിലുള്ള ജാക്സ് ഗ്യാപ്പിലാണ്.
അവലംബം ↑ Calculated in Google Maps and Google Earth 1 2 3 U.S. Geological Survey Geographic Names Information System: Chattahoochee River 1 2 3 ↑ ↑
കുഴലപ്പം
മലയാളികളുടെ ഒരു പലഹാരമാണ് കുഴലപ്പം .
വറുത്ത അരിപ്പൊടി ഉപയോഗിച്ച് ഉണ്ടാക്കുന്ന ഈ വിഭവത്തിന് കുഴലാകൃതി ഉള്ളതിനാലാണ് കുഴലപ്പം എന്നറിയപ്പെടുന്നത്.
ചീപ്പപ്പ മെന്നും അറിയ്പ്പെടുന്ന്നുണ്ടെങ്കിലും എന്തുകൊണ്ടണെന്ന് വ്യക്ത്മല്ല.
ചീപ്പുപയൊഗിച്ചാൺ കുഴലാകൃതി വരുത്തുന്നത് എന്ന് ചിലർ വിശ്വസിച്ചിരുന്ന്.
സായാഹ്നങ്ങളിൽ ചായക്കൊപ്പം കൊറിക്കുവാനാണ് സാധാരണയായി കുഴലപ്പം തയ്യാറാക്കുന്നത്.
മധുരത്തോടെയും മധുരമില്ലാതെയും കുഴലപ്പം തയ്യാറാക്കാറുണ്ട്.
ചേരുവകൾ അരിപ്പൊടി തേങ്ങ ഉള്ളി വെളുത്തുള്ളി ജീരകം ഏലക്ക എള്ള് ഉപ്പ് പഞ്ചസാര പാചകരീതി
തേങ്ങാപ്പീര, ഉള്ളി, വെളുത്തുള്ളി, ഏലക്ക, എന്നിവ അരച്ച് മിശ്രിതം തയ്യാറാക്കുന്നു.
ഈ മിശ്രിതം വറുത്ത അരിപ്പൊടിയുമായി പാകത്തിന് ഉപ്പും ചേർത്ത് കുഴച്ചെടുക്കുന്നു.
ഈ മാവിൽ മേമ്പൊടിയായി ജീരകവും എള്ളും ചേർക്കും.
മാവ് ചെറിയ ഭാഗങ്ങളാക്കി ചപ്പാത്തിപോലെ പരത്തി എടുക്കുന്നു.
ശേഷം ഇതിന്റെ രണ്ടറ്റവും യോജിപ്പിച്ച് കുഴൽ രൂപത്തിലാക്കും.
തിളക്കുന്ന എണ്ണയിൽ വറുത്തെടുത്തെടുത്താണ് കുഴലപ്പം തയ്യാറാക്കുന്നത്.
മധുരം നൽകുന്നതിന്‌ വറുത്തെടുത്ത ശേഷം പഞ്ചസാര ലായനിയിൽ മുക്കിയെടുക്കും.
ചില സ്ഥലങ്ങളിൽ അരിപ്പൊടിക്കു പകരം മൈദ ഉപയോഗിച്ചും കുഴലപ്പം ഉണ്ടാക്കാറുണ്ട്.
പുറത്തേക്കുള്ള കണ്ണികൾ കുക്ക്‌ബുക്ക് വിക്കിയിലെ പാചകക്കുറിപ്പ്
കുഴിക്കാട്ടുശ്ശേരി ഇംഗ്ലീഷ് വിലാസം https://ml.wikipedia.org/wiki/Kuzhikkattusery
കേരളത്തിൽ തൃശ്ശൂർ ജില്ലയിലെ ആളൂർ പഞ്ചായത്തിലെ ഒരു ഗ്രാമമാണ് കുഴിക്കാട്ടുശ്ശേരി .
തൃശ്ശൂർ പട്ടണത്തിൽ നിന്ന് 28 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 55 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 10 കിലോമീറ്റർ ദൂരത്തിലും മാള പട്ടണത്തിൽ നിന്ന് 5 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കുഴിക്കാട്ടുശ്ശേരി.
കുഴിക്കാട്ടുശ്ശേരിയെന്നറിയപ്പെടുന്നത് കുണ്ടായി മുതൽ കൊമ്പൊടിഞ്ഞാമാക്കൽ വരെ രണ്ട് കിലോമീറ്റർ ദൂരത്തിലുള്ള പ്രദേശങ്ങളെയാണ്.
സെന്റ് മേരീസ് ജി.എച്ച്.എസ്. വിദ്യാലയം അധികാരപരിധികൾ പാർലമെന്റ് മണ്ഡലം - ചാലക്കുടി , മുകുന്ദപുരം എന്നാണ് പഴയ പേര്.
നിയമസഭ മണ്ഡലം - ഇരിങ്ങാലക്കുട , 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
വിദ്യഭ്യാസ ഉപജില്ല - മാള വിദ്യഭ്യാസ ജില്ല - ഇരിങ്ങാലക്കുട പ്രധാന സ്ഥാപനങ്ങൾ മറിയം ത്രേസ്യ ആശുപത്രി സെന്റ് മേരീസ് ജി.എച്ച്.എസ്. വിദ്യാലയം, കുഴിക്കാട്ടുശ്ശേരി സെന്റ് മേരീസ് എൽ.പി വിദ്യാലയം, കുഴിക്കാട്ടുശ്ശേരി മറിയം ത്രേസ്യ കബറിടം, കുഴിക്കാട്ടുശ്ശേരി - ക്രിസ്ത്യൻ തീർത്ഥാടനകേന്ദ്രമാണ് ഗ്രാമിക , കുഴിക്കാട്ടുശ്ശേരി - കേരള സംഗീത നാടക അക്കാദമിയുടെ സംസ്ഥാനത്തെ ഏറ്റവും മികച്ച കലാസമിതിക്ക് ഏർപ്പെടുത്തിയ കേളീപുരസ്‌കാരത്തിന് 2011 ൽ അർഹമായി.
ഗ്രാമീണ വായനശാല, കുഴിക്കാട്ടുശ്ശേരി മറിയം ത്രേസ്യ ആശുപത്രി, കുണ്ടായി കുഴിക്കാട്ടുശ്ശേരി പള്ളി ( കൊമ്പൊടിഞ്ഞാമാക്കൽ പള്ളി ) - സീറോ മലബാർ കത്തോലിക്കാ സഭയുടെ പള്ളി എൽ.എഫ്.എൽ.പി സ്കൂൾ, കൊമ്പൊടിഞ്ഞാമാക്കൽ കാത്തലിക് സിറിയൻ ബാങ്ക് , ബ്രാഞ്ച്, കൊമ്പൊടിഞ്ഞാമാക്കൽ എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ - എറണാകുളം വഴിയിൽ, കൊടകരയിൽ നിന്ന് 8 കിലോമീറ്റർ, ചാലക്കുടിയിൽ നിന്ന് 10 കിലോമീറ്റർ ദൂരത്തിൽ സ്ഥിതി ചെയ്യുന്നു.
കൊടകര - മാള സംസ്ഥാനപാതയിൽ ആളൂരിനും അഷ്ടമിച്ചിറയ്ക്കും ഇടയിലായി സ്ഥിതി ചെയ്യുന്നു.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 8 കിലോമീറ്റർ, ഇരിഞ്ഞാലക്കുട , ദൂരം 4 കിലോമീറ്റർ എന്നിവയാണ്.
കുഴിക്കാട്ടുശ്ശേരി ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു.
ആളൂർ തുമ്പൂർ വെള്ളാഞ്ചിറ കാരൂർ അഷ്ടമിച്ചിറ പുത്തൻചിറ ചിത്രശാല മറിയം ത്രേസ്യ ആശുപത്രി മറിയം ത്രേസ്യ ആശുപത്രി സെന്റ് മേരീസ് എൽ.പി വിദ്യാലയം സെന്റ് മേരീസ് ജി.എച്ച്.എസ്. വിദ്യാലയം സെന്റ് മേരീസ് ജി.എച്ച്.എസ്. വിദ്യാലയം എൽ.എഫ്.എൽ.പി സ്കൂൾ കൊമ്പൊടിഞ്ഞാമാക്കൽ ക്രിസ്ത്യൻ പള്ളി കുഴിക്കാട്ടുശ്ശേരി ഗ്രാമീണ വായനശാല
കുഴിക്കാട്ടുശ്ശേരി പള്ളി ഇംഗ്ലീഷ് വിലാസം https://ml.wikipedia.org/wiki/Kuzhikkattussery_Church കുഴിക്കാട്ടുശ്ശേരി പള്ളി
തൃശ്ശൂർ ജില്ലയിലെ ആളൂർ പഞ്ചായത്തിൽ കൊമ്പൊടിഞ്ഞാമാക്കലിൽ അഥവ കുഴിക്കാട്ടുശ്ശേരിയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് കുഴിക്കാട്ടുശ്ശേരി പള്ളി (Kuzhikkattussery Church) അഥവ അമലോത്ഭവ മാതാ പള്ളി (Mary Emaculate Church).
വിശുദ്ധ അമലോത്ഭവ മാതാവിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.
കൊമ്പൊടിഞ്ഞാമാക്കൽ പള്ളി, കൊമ്പൊടി പള്ളി എന്നും പറയാറുണ്ട്.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.
ചിത്രശാല കൊമ്പൊടി കവലയിലെ കപ്പേള
കുഴിത്തുറൈ തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Kulitthurai_railway_station കന്യാകുമാരി - തിരുവനന്തപുരം തീവണ്ടി പാത കൊച്ചുവേളി പേട്ട തിരുവനന്തപുരം നേമം ബാലരാമപുരം നെയ്യാറ്റിൻകര അമരവിള ധനുവച്ചപുരം പാറശ്ശാല അതിർത്തി കുഴിത്തുറ പടിഞ്ഞാറ് കുഴിത്തുറ പള്ളിയാടി ഇരണിയൽ വീരാണിയാളൂർ നാഗ്ർകൊവിൽ ടൗൺ നാഗർകോവിൽ ശുചീന്ദ്രം അഗസ്തീശ്വരം താമരക്കുളം കന്യാകുമാരി
കൽക്കുളം , വിളവങ്കോട് താലൂക്കുകളുടെ പ്രധാന തീവണ്ടി നിലയമാണ് കുഴിത്തുറൈ തീവണ്ടി നിലയം (കുഴിത്തുറ തീവണ്ടി നിലയം).
ദിവസവും 50,000-ത്തോളം ആളുകൾ ഉപയോഗിക്കുന്നു.
മാർത്താണ്ഡം നഗരത്തിനടുത്താണ് കുളിത്തുറൈ തീവണ്ടി നിലയം.
കുഴലൂതി മനമെല്ലാം
ഊത്തുക്കാട് വെങ്കടസുബ്ബയ്യർ കാംബോജിരാഗത്തിൽ രചിച്ച ഒരു തമിഴ്കൃതിയാണ് കുഴലൂതി മനമെല്ലാം .
കുഴലൂതി മനമെല്ലാം കൊള്ളൈ കൊണ്ട പിന്നും കുറൈയേതും എനക്കേതെടി തോഴീ അനുപല്ലവി
അഴഗാന മയിലാടവും കാട്രിൽ അസൈന്താടും കൊടി പോലവും മധ്യമകാലസാഹിത്യം
അഗമഗിഴ്ന്തിളകും നിലാവൊളി തനിലേ തനൈ മറന്തു പുള്ളിനം കൂവ അസൈന്താടി മിഗ ഇസൈന്തോടി വരും നലം കാണാ ഒരു മനം നാട തകുമിഗു എന ഒരു പാദം പാട് തകിട തധിമി എന നടമാട കണ്ട്രു പസുവിനൊട് നിണ്ട്രു പുഡൈ ഷൂഴ എണ്ട്രു മലരും മുഖ ഇരൈവൻ കനിവോടു ചരണം
മകരകുണ്ഡലം ആടവും അദർകേർപ്പ മകുടം ഒളി വീശവും മിഗവും ഏഴിലാകവും കാട്രിൽ മിളിരും തുകിൽ ആടവും അർത്ഥം അവലംബം പുറത്തേക്കുള്ള കണ്ണികൾ
കുഴിത്തപ്പി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗോലികൾ
കേരളത്തിൽ ഗോലി ഉപയോഗിച്ച് കളിക്കുന്ന ഒരു നാടൻ കളിയാണ്‌ കുഴിത്തപ്പി .
പ്രത്യേക രീതിയിൽ ഗോലിയെറിഞ്ഞ് കുഴികളിൽ വീഴ്ത്തി പോയിൻ്റ് നേടുക എന്നതാണ്‌ ഈ കളിയുടെ ലക്ഷ്യം.
വിനോദത്തിനു വേണ്ടി മാത്രമാണ്‌ കുഴിത്തപ്പി കളിക്കാറുള്ളത്.
വിജയിക്കുന്നയാൾ മറ്റുള്ളവർക്ക് അവർക്ക് ലഭിക്കുന്ന പോയിൻ്റിൻ്റെ അടിസ്ഥാനത്തിൽ ശിക്ഷ നൽകുകയാണ്‌ പതിവ്.
കുഴികൾ
തറയിൽ 4/5 സെൻ്റീമീറ്റർ വ്യാസവും രണ്ടോ മൂന്നോ സെൻ്റീമീറ്റർ ആഴവുമുള്ള മൂന്നു കുഴികൾ ഒരേ നിരയിലായി കുഴിച്ചാണ്‌ കുഴിത്തപ്പിക്കുള്ള കുഴികൾ തയ്യാറാക്കുന്നത്.
കുഴികൾ തമ്മിൽ ഏകദേശം 60 മുതൽ 70 സെൻ്റീമീറ്റർ വരെ അകലമുണ്ടാകും.
രണ്ടോ അതിലധികമോ കളിക്കാർക്ക് ഒരേ സമയം ഈ കളിയിൽ പങ്കെടുക്കാനാവും.
മൂന്നാമത്തെ കുഴിക്കരികിൽ നിന്നു ഒന്നാമത്തെ കുഴിയിലേക്ക് ഗോലി എറിഞ്ഞാണ് ആദ്യം കളിക്കുന്ന ആളെ തിരെഞ്ഞെടുക്കുന്നത്.
ഇങ്ങനെ എറിയുമ്പോൾ ഒന്നാമത്തെ കുഴിയോടു അടുത്ത് കിടക്കുന്ന ആൾ കളി തുടങ്ങണം.
ഒരു കൈയിലെ തള്ള വിരൽ നിലത്തു കുത്തി നടു വിരലിലോ ചൂണ്ടു വിരലിലോ ഗോലി വച്ച്  മറ്റേ കൈ കൊണ്ട് കവണ കൊണ്ട് എറിയുന്ന രീതിയിൽ ഗോലി വലിച്ച് വിടുന്നു.
ഒന്നാമത്തെ കുഴിയിൽ നിന്നും മധ്യ ഭാഗത്തുള്ള കുഴയിൽ ഇട്ടു കളി തുടങ്ങുന്നു.
ഇത് ഒരു പോയിൻറു അല്ലെങ്കിൽ "പച്ച തപ്പുക" എന്നു അറിയപ്പെടുന്നു.
ഗോലി ഓരോ കുഴിയിലിടുന്നതിനനുസരിച്ച് കളിക്കാരന്‌ ഒന്നു മുതൽ പത്തു വരെ പോയിൻ്റ് ലഭിക്കുന്നു.
ഇതിനിടയിൽ മറ്റു കളിക്കാരുടെ ഗോലി അടിച്ചു തെറിപ്പിച്ച് അവർക്ക് പോയിൻ്റ് ലഭിക്കാതിരിക്കാനും ഓരോ കളിക്കാരനും ശ്രദ്ധിക്കുന്നു.
ഗോലി നിർദ്ദിഷ്ട കുഴിയിട്ട് പോയിൻ്റ് നേടുകയോ, എതിരാളിയുടെ ഗോലിയിൽ അടിച്ചുകൊള്ളിക്കുകയോ ചെയ്താൽ കളിക്കാരന് ഒരുതവണകൂടി കളിക്കാൻ അവസരം ലഭിക്കും.
ആദ്യം പത്തു പോയിൻ്റിലെത്തുന്ന കളിക്കാരൻ വിജയിക്കുന്നു.
എത്ര പോയിൻ്റിനാണോ എതിർകളിക്കാർ തോറ്റത്, അത്രയും തവണ ഗോലി കൊണ്ട് മുഷ്ടിയിൽ അടിക്കുക എന്നതാണ്‌ വിജയി നൽകുന്ന ശിക്ഷ.
ഒന്നാമത്തെ കുഴിക്കരുകിൽ എതിരാളികൾ മുഷ്ടി വച്ചു കൊടുക്കുകയും, മൂന്നാമത്തെ കുഴിയിൽ നിന്ന് വിജയി ഈ മുഷ്ടിയിലേക്ക് കുഴിത്തപ്പിശൈലിയിൽ ഗോലി അടിച്ചു കൊള്ളിക്കുകയും ചെയ്യുന്നു.
കുറിപ്പുകൾ തൃശൂർ ജില്ലയിലെ ചാലക്കുടി പ്രദേശത്ത് കളിക്കുന്ന രീതികളാണ്‌ ഈ ലേഖനത്തിൽ കൂടുതലായും വിവരിച്ചിരിക്കുന്നത്.
കുഴിത്താളം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇലത്താളത്തിന്റെ വളരെ ചെറിയ ഒരു പതിപ്പാണു കുഴിത്താളം .
കൂത്ത് , കൂടിയാട്ടം ഇവയിൽ താളം പിടിക്കാൻ ഉപയോഗിക്കുന്നതു കുഴിതാളമാണ്.
നങ്ങ്യാർമാരാണു കൂത്തിലും കൂടിയാട്ടത്തിലും താളം പിടിക്കുന്നത്.
കൂടിയാട്ടത്തിന്റെ പ്രാരംഭ ഘട്ടത്തിൽ ചില ഗാനങ്ങളും അവർ ആലപിക്കാറുണ്ട്.
കുഴിതാളത്തിൽ താളം പിടിച്ചുകൊണ്ട്.
ബ്രാഹ്മണിപ്പാട്ടിനും താളം പിടിക്കുന്നത് കുഴിതാളത്തിലാണ്.
കുഴിക്കണ്ടം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഇടുക്കി ജില്ലയിലെ കരുണാപുരം ഗ്രാമപഞ്ചായത്തിൽ ഉൾപ്പെടുന്ന ഒരു മലയോര ഗ്രാമമാണ് കുഴിക്കണ്ടം .
കുഴിത്തോളു പോസ്റ്റ്‌ ഓഫീസിന്റെ പരിധിയിൽ വരുന്ന ഈ ഗ്രാമം കട്ടപ്പനയിൽ നിന്നും പതിനെട്ടു കിലോമീറ്റെർ അകലെയാണു.
അടുത്ത പോലീസ് സ്റ്റേഷൻ കമ്പംമെട്ടു,
90% ആണ് സാക്ഷരത, വിക്രം സാരാഭായി മെമോറിയൽ വായനശാല , പ്രാഥമിക ആരോഗ്യകേന്ദ്രം, അന്ന്യാര്തോള് ക്ഷീരോദ്പാദക സഹകരണ കേന്ദ്രം എന്നിവ ഇവിടെയാണ്‌...
808080എന്പതു സതമാനം ആളുകളും കൃഷിയെ ആശ്രയിച്ചാണ് ജീവിക്കുന്നത്,മുന്പ് കാലിവലർത്താൽ പ്രധാന വരുമാനം ആയിരുന്നു പക്ഷെ ഇപ്പോൾ വളരെ കുറവാണ്, അൻപതുകളുടെ അവസാനം പത്തനംതിട്ട കോട്ടയം എന്നിവടങ്ങളിൽ നിന്നും കുടിയേറിയവരാണ് അധികവും.
കിഴക്ക് കുഴിതോളു, പടിഞ്ഞാറ് പോത്തിന്കണ്ടം,വടക്ക് കൂട്ടാർ,തെക്ക് അല്ലിയാർ പുഴയുംആണ് .
കുഴവി ഇംഗ്ലീഷ് വിലാസം https://ml.wikipedia.org/wiki/Mortar_and_pestle
അരകല്ല് , ആട്ടുകല്ല് , ഇടികല്ല് മുതലായവയിൽ സാധനങ്ങൾ അരയ്ക്കുകയോ ചതയ്ക്കുകയോ ചെയ്യുന്നതിനുപയോഗിക്കുന്ന നീണ്ടുരുണ്ട കല്ലാണ് കുഴവി ( ഇംഗ്ലീഷ് : pestle).
അരയ്ക്കാനോ ഇടിക്കാനോ ഉള്ള കല്ലുകളിൽ കീഴ്ക്കല്ല് അമ്മയും മുകളിലത്തെ നീണ്ടുരുണ്ടകല്ല് പിള്ളയുമായി സങ്കല്പം.
അതിനാൽ കുഴവിക്ക് പിള്ളക്കല്ല് എന്നും പറയുന്നു.
കുഴികുത്തി ഇംഗ്ലീഷ് വിലാസം https://ml.wikipedia.org/wiki/Puntius_thomassi
കേരളത്തിലും കർണ്ണാടകത്തിലും കാണപ്പെടുന്ന പശ്ചിമഘട്ടതദ്ദേശവാസിയായ ഒരു മൽസ്യമാണ് കുഴികുത്തി.
( ശാസ്ത്രീയനാമം : Puntius thomassi ) .
ഗുരുതരമായ വംശനാശഭീഷണി നേരിടുന്ന ഒരു മൽസ്യമാണിത്.
ചുവന്ന കനറീസ് ബാർബ് എന്നും അറിയപ്പെടുന്നു.
ഒരു മീറ്ററോളമോ അതിലുമേറെയോ നീളം വയ്ക്കുന്ന ഒരു മൽസ്യമാണിത് അവലംബം
കാസർഗോഡ് സാരികൾ ഇംഗ്ലീഷ് വിലാസം https://ml.wikipedia.org/wiki/Kasaragod_sarees കാസർഗോഡ് സാരി നെയ്യുന്ന നെയ്തുശാലയുടെ ഉൾവശം, 2014 കാസർഗോഡ് സാരി നെയ്തുശാലക്കുള്ളിൽ പരമ്പതാഗത രീതിയിയിൽ നൂൽ നൂൽക്കുന്ന സ്ത്രീ
കേരളത്തിൽ നിന്നും ഉൽപാദിപ്പിക്കുന്ന ലോകപ്രശസ്തമായ ഒരു സാരിയിനമാണ് കാസർഗോഡ് സാരികൾ .
ഈ സാരിക്ക് ഭൂമിശാസ്ത്ര പ്രത്യേകതയുള്ള ഉത്പന്നങ്ങളുടെ ഗുണമേന്മയുടെ അടിസ്ഥാനത്തിലുള്ള കൺട്രോളർ ജനറൽ ഓഫ് പേറ്റൻസിന്റെ ആഗോള അംഗീകാരമുള്ള ഭൗമശാസ്ത്രസൂചികയിൽ ഇടം നേടിയിട്ടുണ്ട്.
കേരളത്തിൽ നിന്നും വസ്ത്രോൽപാദന രംഗത്ത് നിന്ന് നാല് ഇനങ്ങൾക്കാണ് അംഗീകാരം കിട്ടിയത്.
അതിലൊന്നാണ് കാസർഗോഡ് സാരികൾ ഇതും കാണുക ചേന്ദമംഗലം മുണ്ടുകൾ കുത്താമ്പുള്ളി സാരി ബാലരാമപുരം സാരിയും കോട്ടൺ തുണികളും അവലംബം
കാസർഗോഡ് വിദ്യാഭ്യാസ ജില്ലയിലെ വിദ്യാലയങ്ങൾ ഇംഗ്ലീഷ് വിലാസം https://ml.wikipedia.org/wiki/High_schools_in_kasargod_education_district കാസർഗോഡ് ജില്ല
കേരളത്തിന്റെ വടക്കേ ജില്ലയായ കാസർകോഡ് റവന്യൂ ജില്ലയിൽ കാഞ്ഞങ്ങാട് , കാസർകോഡ് എന്നീ രണ്ട് വിദ്യാഭ്യാസ ജില്ലകളാണ് ഉള്ളത്.
കാസർഗോഡ് വിദ്യാഭ്യാസ ജില്ലയിലെ വിദ്യാലയങ്ങൾ
കാസർഗോഡ് വിദ്യാഭ്യാസജില്ലയിലെ ഹൈസ്കൂൾ വിദ്യാലയങ്ങളുടെ പട്ടിക താഴെ കൊടുക്കുന്നു.
സർക്കാർ വിദ്യാലയങ്ങൾ കാസർഗോഡ് വിദ്യാഭ്യാസ ജില്ലയിലെ സർക്കാർ വിദ്യാലയങ്ങൾ 01) ജി.എച്ച്.എസ്. എസ്. കുണ്ടംകുഴി 02) ജി.വി.എച്ച്.എസ്. എസ്. ഹേരൂർ മീപ്രി 03) ജി. എച്ച് എസ്.എസ്. ഷിരിയ 04) ജി.എച്ച്.എസ്. എസ്. ഉപ്പള 05) ജി.എച്ച്.എസ്. എസ്. പൈവളികെ 06) ജി.എച്ച്.എസ്. എസ്. ബംഗരമഞ്ചേശ്വർ 07) ജി.എച്ച്.എസ്. എസ്. പട്ള 08) ജി.എച്ച്.എസ്. എസ്. ചന്ദ്രഗിരി 09) ജി.ജി. വി.എച്ച.
എസ്.എസ്. കാസർഗോഡ് 10) ജി. എം.വി.എച്ച്. എസ്. എസ്. കാസർഗോഡ് 11) ജി.എച്ച്.എസ്. എസ്. കാസർഗോഡ് 12) ജി. ടി. എച്ച്. എസ്. മൊഗ്രാൽ പുത്തൂർ 13) ജി.എച്ച്.എസ്. എസ്. ബേത്തൂർപ്പാറ 14) ജി. എം.ആർ.എച്ച്. എസ്. ഫോർ ഗേൾസ് കാസർഗോഡ് 15) ജി.വി. എച്ച.
എസ്. കുഞ്ചത്തൂർ 16) ജി.എച്ച.
എസ്.എസ് മംഗൽപാടി 17) ജി.എച്ച്.എസ്. എസ്. ചെർക്കള സെൻട്രൽ 18) ജി.വി.എച്ച്.എസ്. എസ്. ദേലംപാടി 19) ജി.എച്ച്.എസ്. പാണ്ടി 20) ജി.എച്ച്.എസ്. എസ്. പഡ്രെ 21) ജി.എച്ച്.എസ്. എസ്. അംഗടിമൊഗർ 22) ജി.എച്ച്.എസ്. എസ്. അഡൂർ 23) ജി.എച്ച്.എസ്. എസ്. ബന്തടുക്ക 24) ജി.വി.എച്ച്.എസ്. എസ്. ഇരിയണ്ണി 25) ജി.വി.എച്ച്.എസ്. എസ്. മൊഗ്രാൽ 26) ജി.എച്ച്.എസ്. എസ്. മൊഗ്രാൽ പുത്തൂർ 27) ജി.എച്ച്.എസ്. എസ്. ചെമ്മനാട് 28) ജി.വി.എച്ച്.എസ്. എസ് മുള്ളേരിയ 29) ജി.എച്ച്.എസ്. എസ്. ആദുർ 30) ജി.എച്ച്.എസ്. എസ്. ബെള്ളൂർ 31) ജി.വി.എച്ച്.എസ്. എസ്. കാറഡുക്ക 32) ജി.എച്ച്.എസ്. എസ്. എട്നീർ 33) ജി.എച്ച്.എസ്. എസ്. കുമ്പള 34) ജി.എച്ച്.എസ്‌.
മുന്നാട് 35) ജി.എച്ച്.എസ്‌.
പെർഡാല 36) ജി.എച്ച്.എസ്‌.
കൊളത്തൂർ 37) ജി എച്ച് എസ്‌ കടമ്പാർ 38) ജി എച്ച് എസ്‌ കൊടിയമ്മ 39) ജി എച്ച് എസ്‌ സൂരമ്പൈൽ 40) ജി എച്ച് എസ്‌ കുറ്റിക്കോൽ 41) ജി എച്ച് എസ്‌ അടുക്കത്ത്ബൈൽ 42) ജി.എച്ച്.എസ്‌.
മൂഡംബൈൽ 43) ജി.എച്ച്.എസ്. എസ്. ആലംപാടി 44) ജി.എച്ച്.എസ്. എസ്. പൈവളികെ നഗർ 45) ജി.എച്ച്.എസ്. എസ്. ബേകൂർ 46) ജി.എച്ച്.എസ്‌.
ഉദ്യാവർ എയ്ഡഡ് വിദ്യാലയങ്ങൾ കാസർഗോഡ് വിദ്യാഭ്യാസ ജില്ലയിലെ എയ്ഡഡ് വിദ്യാലയങ്ങൾ 01) സ്വാമീജീസ് എച്ച്. എസ്. എസ്. എട്നീർ 02) എന്.
എച്ച്. എസ്. പെർഡാല 03) എം. എസ്. സി. എച്ച്. എസ്. പെർഡാല നീർച്ചാൽ 4) എസ്. എസ്. എച്ച.
എസ്. ഷേണി 05) ബി.എ.ആര്.
എച്ച്. എസ്. ബോവിക്കാൻ 06) എസ്. എന്.
എച്ച്എസ്.
പെർള 07) എസ്. എസ്. എച്ച.
എസ്. എസ്. കാട്ടുകുക്കെ 08) സി.ജെ.എച്ച്.എസ്. എസ് ചെമ്മനാട് 09) എസ്. എ.ടി.എച്ച്.എസ്. മഞ്ചേശ്വർ 10) ബി.ഇ.
എം. എച്ച്. എസ്. കാസർഗോഡ് 11) എസ് .
എ. പി. എച്ച് .
അഗൽപാടി 12) എസ്.ജി.കെ.എച്ച്. എസ് കൂഡ് ലു 13) എസ് .
ഡി. പി. എച്ച്. എസ്. ധർമ്മത്തടുക്ക 14) സി.എച്ച്.എസ്. എസ്. ചട്ടഞ്ചാൽ 15) ടി.ഐ.എച്ച്. എസ്. എസ്. നായന്മാർമൂല 16) എസ്.വി. വി.എച്ച്. കൊഡലമോഗർ 17) കെ.വി.എസ്.എം.എച്ച.
എസ്. കുരുഡപദവ് 18) എസ്. വി.വി.എച്ച്. എസ്. മിയാപദവ് 19) മാർത്തോമ എച്ച്.എസ്.ഫോർ ഡെഫ് അൺ എയ്ഡഡ് വിദ്യാലയങ്ങൾ കാസർഗോഡ് വിദ്യാഭ്യാസ ജില്ലയിലെ അൺ എയ്ഡഡ് വിദ്യാലയങ്ങൾ 01) പി.ബി.എം. ഇ.
എം. എച്ച്. എസ്. നെല്ലിക്കട്ട 02) സിരാജുൽ ഹുദാ ഇ.
എം. എച്ച്. എസ്. മഞ്ചേശ്വരം 03) എൻ. എ. മോഡൽ എച്ച്.എസ്. എസ്. നായന്മാർമൂല 04) എൻ. എ. ഗൾസ് എച്ച്.എസ്. എസ്. എരുദുംകടവ് 05) എം. ഐ.സി. എച്. എസ്. ചട്ടഞ്ചാൽ 06) കുഞ്ചാർ എച്ച്. എസ്. കുഞ്ചാർ 07) കളനാട് ഹൈദ്രോസ് എച്ച്. എസ്. എസ്. 08) ദക്കീരത്ത് ഇ.
എം. എച്ച്. എസ്. തളങ്കര 09) ഉദയ ഇ.
എം. എച്ച്. എസ്. ഉദയനഗർ 10) മണവാട്ടി ബീവി ഇ എം എസ്‌ ധർമ്മ നഗർ 11) സർവോദയ ഇംഗ്ലീഷ് സ്കൂൾ കൊടിബൈൽ 12) മൽജഉൽ ഇസ്‌ലാം ഇ എം എസ്‌ പച്ചമ്പല 13) അൽസഖാഫ് ഇ എം എസ്‌ 14) പൊസോട്ട് ജമാഅത്ത് ഇ എം എസ്‌ മഞ്ചേശ്വരം 15) ഇൻഫാന്റ് ജീസസ് ഇ എം എസ്‌ മഞ്ചേശ്വരം 16) മുഹിമ്മാത്ത് എച്ച് എസ്‌ എസ്‌ മുഹിമ്മാത്ത് നഗർ 17) സെന്റ് മേരീസ് ഹൈസ്കൂൾ ബേള 18) ശ്രീ ഭാരതി വിദ്യാ പീഠ ബദിയഡുക്ക 19) വിദ്യശ്രീ ശിക്ഷണ കേന്ദ്ര മുള്ളേരിയ 20) സെന്റ് മേരീസ് ഹൈസ്കൂൾ മരിയാപുരം 21) സഫ പബ്ലിക് ഇ എം എസ്‌ കുറ്റിക്കോൽ 22) ജാമിഅ സഅദിയ ദേളി 23) സഅദിയ്യ ഹൈസ്കൂൾ ദേളി അവലംബം
കാസർഗോഡ് ബ്ലോക്ക് പഞ്ചായത്ത്
കാസർഗോഡ് ജില്ലയിൽ കാസർഗോഡ് താലൂക്കിലാണ് 410.96 ചതുരശ്രകിലോമീറ്റർ വിസ്തീർണ്ണമുള്ള കാസർഗോഡ് ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - കർണ്ണാടക സംസ്ഥാനം വടക്ക് - മഞ്ചേശ്വരം ബ്ളോക്കും , കർണ്ണാടക സംസ്ഥാനവും തെക്ക്‌ - കാഞ്ഞങ്ങാട് ബ്ളോക്ക് പടിഞ്ഞാറ് - അറബിക്കടലും , കാസർഗോഡ് നഗരസഭയും ഗ്രാമപഞ്ചായത്തുകൾ
കാസർഗോഡ് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
കാറഡുക ഗ്രാമപഞ്ചായത്ത് കുറ്റിക്കോൽ ഗ്രാമപഞ്ചായത്ത് മുളിയാർ ഗ്രാമപഞ്ചായത്ത് ദേലംപാടി ഗ്രാമപഞ്ചായത്ത് ചെങ്കള ഗ്രാമപഞ്ചായത്ത് ചെമ്മനാട് ഗ്രാമപഞ്ചായത്ത് ബേഡഡുക്ക ഗ്രാമപഞ്ചായത്ത് മധൂർ ഗ്രാമപഞ്ചായത്ത് മൊഗരാൽ പുത്തൂർ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല കാസർഗോഡ് താലൂക്ക് കാസർഗോഡ് വിസ്തീര്ണ്ണം 410.96 ചതുരശ്ര കിലോമീറ്റർ ജനസംഖ്യ 228,208 പുരുഷന്മാർ 114,341 സ്ത്രീകൾ 113,867 ജനസാന്ദ്രത 555 സ്ത്രീ : പുരുഷ അനുപാതം 996 സാക്ഷരത 79.87% വിലാസം
കാസർ‍‍‍കോഡ് ബ്ലോക്ക് പഞ്ചായത്ത് കാസർ‍‍‍‍‍‍കോഡ് - 671121 ഫോൺ‍‍ : 04994 230230 ഇമെയിൽ‍ : bdoksd230@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kasaragodblock Archived 2020-11-29 at the Wayback Machine .
കാസർഗോഡ് മലയാളം
കാസർഗോഡ് ജില്ലയിലും പരിസരങ്ങളിലുമുള്ള മലയാളികൾ സം സാരിക്കുന്ന മലയാള ഭാഷാഭേദമാണ് കാസർഗോഡ് മലയാളം .
കാസറഗോഡിന് പുറമെ സൗത്ത് കാനറയിലെ സുള്ളിയ, പുത്തൂർ പ്രദേശങ്ങളിലും ഈ ഭാഷ സംസാരിക്കപ്പെടുന്നുണ്ട്.
ഈ ഭാഷാഭേദം ഇന്നത്തെ മാനക മലയാള ഭാഷയിൽ നിന്നും വളരെ വ്യത്യസ്തതകൾ ഉള്ളതാണ്.
'ചാടുക' എന്ന മാനക മലയാള പദത്തിന് കാസറഗോഡ് ഭാഷയിൽ അർഥം 'കളയുക' എന്നാണ്.
മാനക മലയാളത്തിൽ നിന്നും വ്യത്യസ്തമായി ഈ ഭാഷാഭേദത്തിൽ സംസ്കൃതത്തിന്റെ സ്വാധീനം വളരെക്കുറവാണെന്നു കാണാം.
പ്രത്യേകതകൾ വാക്കുകളുടെ അവസാനം 'ന്' വ്യാപകമായി ഉപയോഗിച്ചുവരുന്നു.
ഉദാഹരണമായി,ബന്നിന്-വന്നു;നിന്നിന്-നിന്നു.
തുളുവിലും കന്നടയിലും കാണുന്നതുപോലെ 'വ' എന്ന അക്ഷരത്തിനു പകരം 'ബ' എന്നുച്ചരിക്കുന്നു .
മറ്റു പ്രാദേശിക ഭാഷാഭേദങ്ങളിൽ നിന്നും വ്യത്യസ്തമായി വാക്കുകൾ 'ഊ' എന്നതിനു പകരം 'ആ' എന്നാണു അവസാനിക്കുന്നത്.
ഉദാ- വരൂ എന്നതിനു ബാ എന്നു ഉപയോഗിക്കുന്നു.
നാമങ്ങൾക്കു പകരം നാമവിശേഷണങ്ങൾ ഉപയോഗിക്കുന്നു. 'ഴ' യ്ക്കു പകരം 'യ' ഉപയോഗിക്കുന്നു.
ഉദാഹരണമായി, മഴ എന്നതിനു പകരം മയെ എന്നുച്ചരിക്കുന്നു.
മാനക മലയാളത്തിൽ 'ഉ' എന്ന ഉച്ചാരണത്തിനു പകരം 'ഇ' ഉപയോഗിക്കുന്നു.
മാനക മലയാളത്തിൽ ഇന്നു പകരം വാക്കില്ലാത്ത പലതും ഈ ഭാഷാഭേദത്തിലുണ്ട്.
ഉദാ-ബെൽറ്റ് എന്നതിന് അരപ്പട്ട എന്ന ഉപയോഗം.
വാക്കുകൾ-മാനക മലയാളം വാക്കുകൾ വാക്ക് മാനക മലയാളം ആട അവിടെ ഈട ഇവിടെ ഏട എവിടെ ചാടുക എറിയുക ചണ്ടി നനഞ്ഞത് ബപ്പിടൽ വയനട്ടു കുലവൻ തെയ്യത്തിന്റെ അനുഷ്ടാനം ചളി ചെളി ഏടുത്തു?